CELEX: 62019TN0370
Language: sk
Date: 2019-06-19 00:00:00
Title: Vec T-370/19: Žaloba podaná 19. júna 2019 — Španielsko/Komisia

5.8.2019   
            
            
               SK
            
            
               Úradný vestník Európskej únie
            
            
               C 263/67
            
         
      Žaloba podaná 19. júna 2019 — Španielsko/Komisia
      (Vec T-370/19)
      (2019/C 263/72)
      Jazyk konania: španielčina
      
         Účastníci konania
      
      
         Žalobca: Španielske kráľovstvo (v zastúpení: M. García-Valdecasas Dorrego, splnomocnená zástupkyňa)
      
         Žalovaná: Európska komisia
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie Európskej komisie z 18. marca 2019,
               
            
                  —
               
               
                  zaviazal žalovanú inštitúciu na náhradu trov konania.
               
            
         Dôvody a hlavné tvrdenia
      
      Predmetnou žalobou bolo napadnuté rozhodnutie Komisie z 18. marca 2019 o účasti národného regulačného orgánu Kosova (*) v Orgáne európskych regulátorov pre elektronické komunikácie (1).
      Na podporu svojej žaloby, žalobca uvádza tri žalobné dôvody.
      
                  1.
               
               
                  Prvý žalobný dôvod je založený na porušení článku 35 nariadenia Európskeho parlamentu a Rady (EÚ) 2018/1971 z 11. decembra 2018, ktorým sa zriaďuje Orgán európskych regulátorov pre elektronické komunikácie (BEREC) a Agentúra na podporu orgánu BEREC (Úrad BEREC), ktorým sa mení nariadenie (EÚ) 2015/2120 a ktorým sa zrušuje nariadenie (ES) č. 1211/2009 (2), v rozsahu, v akom tento článok stanovuje, že iba Rada regulačných orgánov, pracovné skupiny a riadiaca rada sú otvorené účasti regulačných orgánov tretích krajín.
               
            
                  2.
               
               
                  Druhý žalobný dôvod je založený na porušení článku 35 nariadenia (EÚ) 2018/1971 v rozsahu, v akom neexistuje dohoda o dopadoch účasti regulačného orgánu Kosova v BEREC.
               
            
                  3.
               
               
                  Tretí žalobný dôvod je založený na porušení článku 35 nariadenia (EÚ) 2018/1971 v rozsahu, v akom sa Európska komisia odchýlila od postupu stanoveného pre účasť regulačných orgánov tretích krajín v BEREC. To navyše videlo k prijatiu právneho aktu bez akéhokoľvek právneho základu a k vytvoreniu právnych záväzkov voči tretím osobám bez toho, aby boli k tomu zverené osobitné právomoci.
               
            
         (1)  Ú. v. EÚ C 115, 2019, s. 26.
      
         (2)  Ú. v. EÚ L 321, 2018, s. 1.